Ислам

thumb|200px|Дурсса чичру '''Аллагь''' Аьрабнал мазрай.
top|border|200px|thumb|Исламрал лишан (Барз ва цӀуку)
thumb|250px|Ислам дунияллий

**Ислам** (, *[https://upload.wikimedia.org/wikipedia/commons/f/f8/Ar-islam.ogg al-Islām]*, «*вихшал шаву*») ягу **Бусурманнал дин** — Аллагь цари тӀисса дин, дунияллий цайминнущал аьрхӀал яла чӀяруну кьамул дурсса дин.

Лакрал буттахъал дин. МухӀаммад Аллагьнал идавсри ва Мунал илчири цинявппагу инсантурачӀан тӀисса. Ислам щаллу дуллайминнайн учайссар бусурман куну (< аьрабнал маз **مسلمون** *муслимуна*, «вихшал хьусса»).

Гьанусса яла чанми буржру, хӀакьсса бусурманчувнал чара бакъа биттур бан аьркинсса.

Ислам — биттур баву Аллагьнал биттур бан ккаккан бувмур ва уруччаву Аллагьнал уруччин ккаккан бувмуния. Исламрал дуссар ххюра ттарцӀ. Мигу хъанахъиссар бусурмачувнал яла агьамсса, яла гьанусса буржруну.

## Аллагьнал луттирду
Исламрал лу — Кьуран. Му бакъа Аллагьнал гьан бувсса ккалли байссар *Тора* (Таврат), *Псалтырь* (Забур) ва *Евангелие* (Инжил). Мунияту жугьутӀигу кашишталгу Аллагьнайн бакъа цайми затиттайн икрам буллайминнавх ккалли къабайссарча, а байссар ккалли «Луттирал агьлукунма».

## Исламрал шурутӀру
[thumb|100px|[ХIаж ягу Оьмра]]
[thumb|100px|[Чак]]

МухӀаммад-идавслул куну бур ислам дарцӀуну дуссар ххюра зарай:
* *[[Шагьадат]]* (**الشهادة**) (мазралгу дакӀнилгу кьамул даву): акъассар цучӀав икрам банма, ца Аллагь личӀаннин (*Ля иляhа илля Ллаhу*) ва МухӀаммад Мунал гьан увсса идавсри [щалавагу инсантурал агьлулучӀан] (*ва Мухаммадун расуль уль-Ллаhи*);
* *Салат* (**صلاة‎**) — чак;
* *Савм* (**صوم‎‎‎‎‎‎**) — зума дугьаву Рамазан-зурив;
* *Закят* (**زكاة‎**) — закат; мисккинминнан хъус дачӀаву;
* *Хадж* (**حج‎**) — хIаж; каши духьурча, Маккалийн хӀажлийн лагаву.

*[[Иман]]*, шивун духлай дуссар:
* Вих шаву Аллагь ца ушив (*таухид*);
* Вих шаву малаиктал бушив;
* Вих шаву Аллагьнал луттирдайн;
* Вих шаву идавстурайн ва илчитурайн;
* Вих шаву кьияматсса кьини дучӀаншив;
* Вих шаву гьарца затрайт Аллагьнал кьадар душив.
* Вих шаву ивчӀайххту кӀилчинмур оьрмугу бикӀаншив.

## Идавсту
**Исламрал идавсту** ягу **Наби́** (‎ — идавс, чӀяру аьд. анбийа' )

## Исламравсса низамру
thumb|100px|Кьуран
thumb|200px|Сура аль-Фатиха

Исламрал цинярдарагу низамирттайн учайссар шариаьт куну, ва ми дуссар дарцӀуну Кьурандалий, МухӀаммад-идавсил сунналий ва цинявппагу бусурманнал аьлимтал бавцӀумуний (*иджма*).

Инсантурал тӀуллу ххюра журалул дикӀайссар: *хӀарам* (къабучӀимур), *карагьат* (къахъинмур), *мубах* (бучӀимур), *мандуб* (хъинмур) ва *фард* (чара бакъамур).

## Исламравсса къяртри
* СуннитӀтал
* ШиитӀтал

## ЛитератӀура: Исламрал гьану
Ислам дарцӀусса луттирду:
# Аллагьнал лу — Кьуран;
# МухӀаммад-идавслул сунна (ссалам мунан ва Аллагьнайту ссалават), хавардайну бусласисса цимивагу луттирдаву. Ми луттирдавату яла кӀулми:
: а) «Аль-Джами ас-Сахих» (тӀайласса хӀадисру цачӀун бувсса лу) имам Бухарийнал,
: б) «Аль-Джами ас-Сахих» (тӀайласса хӀадисру цачӀун бувсса лу) имам Муслимлул,
: в) «Китаб ас-Сунан» (суннатрал лу) имам Абу Давудлул,
: г) «Китаб ас-Сунан» (суннатрал лу) имам ибн Маджилул,
: д) «Аль-Джами аль-Кабир» (хъунмасса хӀадисру цӀачӀун бувсса лу) имам ат-Тирмизилул,
: е) «Китаб ас-Сунан аль-Кубра» (суннатрал хъунмасса лу) имам Насаилул.

## Ссылкарду

* Духовно-просветительский портал «Ислам в Лакии»